Buat 1 alinea dalam bahasa Betawi dengan unsur ekspositori.

Lêngkoas nyang bêntuknyè ampir mirip jahè êni ngêmilikin manpaat sêbagè bahan pênyêdêp alami saban masakan. Tumannyè pênggunèannyè digêprèk, lalu dimasupin barêng daon salam amè sêrèh. Êlu jugè bisè nanêm lêngkoas di rumèh, loh. Puguh ajè hal êni bakal ngêgampangin êlu dalêm masak amè lêbih hèmat. Pilihlah bibit lêngkoas dari tanêman lêngkoas nyang udèh tuè amè bèbas pênyakit atau sêrangan hama. Potèk ngêjadi 4 bagian nyang masing-masingnyè punyè 3–4 matè tunas, lalu dijèmbrèng sêari. Masupin dalêm kayu bêlapis bibit amè abu sêkam. Kêjè lobang nyang kirè-kirè 10–15 cm, lalu masupin bibit lêngkoas tadi dêngan posisi tunas ngênyumbul di atas. Kêmudian tutupin dêngan tanèh, tapi jangan tutupin tunas lêngkoasnyè. Amè jangan lupè sèblok dêngan aèr sêcarè rutin, yè!